**Poveste de dragoste**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privesc cum se retrage marea de pe plajă

Și amintiri se deapănă ca într-o vrajă

E cerul o imensă peruzea

Sau parcă haina ta de catifea

Iar soarele, ca o gutuie coaptă

Răstoarnă-n ochii mei castelul de nisip

Pe care mi-l clădeai odată

Și ca un paj, mă așteptai în poartă.

Ca o domniță în mătăsuri, alergam

De gâtul tău mă agățam cu dor

Soarele tot, în mine cobora

Când îmi șopteai "hai, lasă-mă să mor"...

Și mă-mbrăcai în sărutări fierbinți...

Nici nu băgam de seamă că se însera.

Focul din noi topindu-se, pe cer se așternea

Și adormeam înlănțuiti, cuminți

Iar dimineața ne trezea

Eu - pescăruş în zbor

Tu - plaja, cerul, marea mea.